[{"text_idx": "#000005", "text": "Canllaw Ymgyrch Fawr i Lanhau Ysgolion"}, {"text_idx": "#000007", "text": "Cynllunio a gwneud y gorau o\u2019ch digwyddiad glanhau"}, {"text_idx": "#000008", "text": "P\u2019un ai dyma\u2019r tro cyntaf i\u2019ch ysgol godi sbwriel, neu eich bod yn arwyr sbwriel rheolaidd, gall digwyddiadau glanhau fod yn ddigwyddiadau ysgol rhagorol a gwneud straeon lleol gwych sydd yn haeddu sylw."}, {"text_idx": "#000009", "text": "Ar y dudalen hon fe gewch syniadau ar gyfer eich disgyblion, ysbrydoliaeth a chyngor ar gyfer eich digwyddiad Ymgyrch Fawr i Lanhau Ysgolion, yn ogystal ag adnoddau i\u2019ch helpu i roi\u2019r gair ar led."}, {"text_idx": "#000010", "text": "Diogelwch yw\u2019r peth pwysicaf i\u2019w ystyried wrth gynllunio digwyddiad glanhau."}, {"text_idx": "#000011", "text": "Rydym wedi creu gwybodaeth cam wrth gam ynghylch sut i asesu risgiau, beth i\u2019w gynnwys mewn briffiau diogelwch; a\u2019r cyngor ar gyfer cadw\u2019n ddiogel gerllaw priffyrdd, ardaloedd arfordirol a dyfrffyrdd."}, {"text_idx": "#000012", "text": "Mae gannym hefyd arweiniad ynghylch sut i gael gafael ar y cyfarpar cywir ac, os ydych yn meddwl am lanhau y tu allan i dir eich ysgol, mae gwybodaeth hanfodol ynghylch sut i drefnu bod eich sbwriel yn cael ei gasglu."}, {"text_idx": "#000013", "text": "Mae digwyddiadau glanhau yn hwyl, yn rhoi boddhad ac yn gallu bod yn hwb mawr i les plant; felly rydym yn hoffi annog yr ysgol gyfan i gymryd rhan lle y bo\u2019n bosibl."}, {"text_idx": "#000014", "text": "Gallech greu rota yn rhoi cyfle i ddosbarth neu grw\u0302p blwyddyn gwahanol ymuno mewn digwyddiad glanhau yn ystod cyfnod yr Ymgyrch Fawr i Lanhau Ysgolion. Neu os ydych yn bwriadu cynnal y digwyddiad y tu allan i dir yr ysgol, gallech gynnwys cymuned ehangach yr ysgol, trwy wahodd aelodau eraill o\u2019r teulu."}, {"text_idx": "#000015", "text": "Rydym wedi creu poster y gellir ei olygu, a ffra\u0302m y cyfryngau cymdeithasol i\u2019ch helpu i roi\u2019r gair ar led."}, {"text_idx": "#000016", "text": "Peidiwch anghofio rhoi gwybod i ni beth rydych yn ei wneud ar y cyfryngau cymdeithasol. Tagiwch ni ar Twitter, Facebook ac Instagram gan ddefnyddio #GwanwynGla\u0302nCymru."}, {"text_idx": "#000017", "text": "Mae cymryd rhan mewn digwyddiad glanhau yn darparu cyfleoedd gwych ar gyfer dysgu cyd-destunol gyda chysylltiadau a\u0302\u2019r Cwricwlwm i Gymru."}, {"text_idx": "#000018", "text": "Mae gennym amrywiaeth eang o adnoddau ysgol gynradd ac uwchradd sydd wedi eu dylunio i gyflwyno dysgwyr ifanc i rai o\u2019r materion amgylcheddol pwysicaf tra\u2019n datblygu sgiliau allweddol."}, {"text_idx": "#000019", "text": "Peidiwch anghofio, mae cymryd rhan yn yr Ymgyrch Fawr i Lanhau Ysgolion yn dystiolaeth ragorol i\u2019w defnyddio wrth wneud cais am eich Baner Werdd Eco-Sgolion."}, {"text_idx": "#000021", "text": "Ymunwch a\u0302 ni am sesiwn rithwir fyw llawn hwyl ac addysgiadol fel rhan o Gwanwyn Gla\u0302n Cymru! Dewch i ddarganfod ffeithiau brawychus, ystyried sut rydym yn mynd i\u2019r afael a\u0302 phroblem sbwriel, a chael eich ysbrydoli i weithredu drwy godi sbwriel o amgylch eich ysgol a\u2019ch cymuned leol. Byddwn hefyd yn rhannu gweithgareddau dysgu awyr agored cyffrous er mwyn i chi allu mynd allan a rhoi cynnig arni ar o\u0302l y wers fyw. Bydd y digwyddiad yn ymdrin a\u0302 phynciau Eco-Sgolion sef Lleihau Sbwriel a Gwastraff."}, {"text_idx": "#000022", "text": "Dewch i ni chwarae bingo sbwriel!"}, {"text_idx": "#000023", "text": "Mae chwarae bingo sbwriel yn ffordd wych o wneud digwyddiad glanhau yn fwy o hwyl. Lawrlwythwch ein cerdyn bingo i weld pwy all gasglu\u2019r nifer fwyaf o eitemau!"}, {"text_idx": "#000024", "text": "Ar o\u0302l eich digwyddiad glanhau"}, {"text_idx": "#000025", "text": "Pan fydd yr Ymgyrch Fawr i Lanhau Ysgolion drosodd, mae\u2019n amser i chi roi gwybod i ni pa mor llwyddiannus ydoedd! Gallwch rannu eich canfyddiadau sbwriel trwy ddefnyddio ein system adrodd ar-lein cyflym a hawdd."}, {"text_idx": "#000026", "text": "Dweud wrthym am yr hyn y gwnaethoch ei ganfod a faint o sbwriel y gwnaethoch ei gasglu."}, {"text_idx": "#000027", "text": "Peidiwch anghofio llongyfarch unrhyw #ArwyrSbwriel sydd yn cymryd rhan trwy lawrlwytho ein tystysgrif Ymgyrch Fawr i Lanhau Ysgolion."}]